545.31 REGOLAMENTI DWAR REGOLI GĦALL-OFFERTI KOMPETITTIVI GĦAL SORSI TA’ ENERĠIJA LI JIĠĠEDDU MINN STALLAZZJONIJIET AVVVIŻ LEGALI 76 tal-2017. AVVVIŻ LEGALI 76 tal-2017. 1. Titolu. It-titolu ta’ dawn ir-regolamenti hu r-Regolamenti dwar Regoli għall-Offerti Kompetittivi għal Sorsi ta’ Enerġija li jiġġeddu minn Stallazzjonijiet. 2. Tifsir. (1) Kemm-il darba ma jiġix stabbilit xort’ oħra f’dawn ir-regolamenti, it-tifsiriet fl-Att għandhom japplikaw. (2) Għall-finijiet ta’ dawn ir-regolamenti u kemm-il darba r-rabta tal-kliem ma tkunx teħtieġ xorta oħra: "l-Att " tfisser Att dwar l-Amministrazzjoni Finanzjarja u l-Verifika; " Awtorità Kontraenti " tfisser l-entità li toħroġ u tamministra l-proċess ta’ offerti kompetittiv; "DC" tfisser kurrent dirett; "distribuzzjoni " tfisser it-trasport tal-elettriku permezz ta’ sistemi ta’ distribuzzjoni ta’ vultaġġ għoli, medju u baxx fil-kuntest tat-twassil tiegħu għand il-konsumaturi imma ma tinkludix il-provvista; "ċedola tal-prestazzjoni " tfisser iċ-ċedola tal-prestazzjoni li għandha tiġi pprovduta minn offerentrebbieħ lill-Awtorità Kontraenti skont ir-regolament 10; "ġenerazzjoni " tfisser il-produzzjoni tal-elettriku; " ikkummisjonat " tfisser l-ewwel darbali stallazzjoni ta’ enerġija li tiġġedded titħaddem, wara li jiġi stabbilit li din tkun lesta mil-lat operattiv mill-inġinier tal-elettriku li jkollu warrant li jiċċertifika l-istallazzjoni; "kW" tfisser kiloWatt; "kWh " tfisser kiloWatt siegħa; "KWp" tfisser il-kapaċità nominali tal-istallazzjoni tal-enerġija li tiġġeded, li fil-każ ta’ stallazzjoni fotovoltajkatax-xemx tkun ugwali għall-ogħla enerġija DC totali ta’ stallazzjoni fotovoltajka tax-xemx; " limitu annwali " tfisser il-livell massimu f’kWh għall-ħlas tal-prezz ta’ offerta mogħtija għal kull kWh għall-perjodu ta’ żmien li jibda fl-1 ta’ Jannar u li jintemm fil-31 ta’ Diċembru ta’ kull sena; " il-Ministru " tfisser il-Ministru responsabbli għall-enerġija; " offerentrebbieħ " tfisser offerent li l-offerta tiegħu tiġi magħżula wara proċess ta’ offerti kompetittiv; "operatur tas-sistema ta’ distribuzzjoni " għandu jkollha l-istess tifsira bħal ma hemm fir-Regolamenti dwar is-Suq tal-Elettriku; L.S.545.13 "perjodu garantit" tfisser il-perjodu ta’ żmien stabbilit fil-proċess ta’ offerti kompetittiv rilevanti li matul u l-prezz ta’ offerta mogħtija għal kull kWh għall-elettriku ġġenerat u mibjugħ lill-operatur tas-sistema ta’ distribuzzjoni minn stallazzjoni approvata ta’ enerġija li tiġġedded huwa garantit; "premium " tfisser id-differenza bejn il-prezz ta’ offerta mogħti għal kull kW h u s-sostitut tal-prezz tas-suq għal kull kW huli tkun pagabbli biss meta l-prezz tal-offerta mogħti għal kull kWh ikun ogħla mis-sostitut tal-prezz tas-suq għal kull kW h u s-sostitut tal-prezz tas-suq għal kull kWh ma jkunx wieħed negattiv; "prezz ta’ offerta mogħti għal kull kWh " tfisser il-prezz ta’ offerta għal kull kWh offrut minn offerentrebbieħ li l-offerta tiegħu tkun intagħżlet wara proċess ta’ offerti kompetittiv; " proċess ta’ offerti kompetittiv " tfisser proċess ta’ offerti mhux diskriminatorju li jipprovdi għall-parteċipazzjoni ta’ għadd suffiċjenti ta’ intrapriżi u fejn l-għajnuna tingħata fuq il-bażi tal-offerta inizjali sottomessa mill-offerent. Barra minn dan, il-volum relatat mal-proċess tal-offerti għandha tkun restrizzjoni li torbot li jwassal għal sitwazzjoni fejn mhux l-offerenti kollha jistgħu jirċievu għajnuna; "provvista " tfisser il-bejgħ jew bejgħ bl-imnut, inkluż il-bejgħ mill-ġdid tal-elettriku lill-klijenti; "punt komuni ta’ konnessjoni mal-grilja " tfisser il-punt fin-network ta’ distribuzzjoni tal-elettriku fejn l-assi tal-operatur tas-sistema ta’ distribuzzjoni u tal-klijent żġeneratur huma konnessi u li jikkoinċidi mal-post fejn jinsab il-meter; "sigħat ta’ load sħiħa " tfisser l-għadd ekwivalenti ta’ sigħat f’sena li matulhom stallazzjoni ta’ enerġija li tiġġedded tipproduci l-kapaċità nominali jew ta’ kWp sħiħa tagħha; "sistema ta’ distribuzzjoni " tfisser il-faċilitajiet tekniċi kollha interkonnessi li jintużaw għat-twassil tal-elettriku għand il-konsumaturi finali; "smart meters" għandu jkollha l-istess tifsira bħal dik li hemm fir-Regolamenti fuq il-Provvista tal-Elettriku; L.S.545.01 "sorsi ta’ enerġija li jiġġeddu " tfisser sorsi ta’ enerġija li jiġġeddu li mhumiex fossili, jiġifieri r-riħ, ix-xemx, l-enerġija ġeotermika, il-mewġ, il-marea, l-idroenerġija, il-bijomassa, il-gass mill-miżbliet, il-gass mill-impjanti li jittrattaw id-drenaġġ u l-bijogassijiet; "sostitut tal-prezz tas-suq " tfisser il-medja tal-istima tal-ispiża varjabbli biex tissodisfa d-domanda prevista għal sena partikolari mill-elettriku konvenzjonali ġenerat lokalment u importat, bl-assunzjoni tad-domanda teskludi dik il-parti tad-domanda prevista li mhix mistennija li tkun sodisfatta minn elettriku konvenzjonali ġenerat lokalment u importat; "stallazzjoni approvata ta’ enerġija li tiġġedded " tfisser stallazzjoni fotovoltajka tax-xemx ġdida jew stallazzjoni ġdida ta’ enerġija mir-riħ b’kapaċità ta’ 1000 kWp jew aktar u li ngħata t appoġġ finanzjarju għall-ewwel darba wara proċess ta’ offerti kompetittiv, u teskludi stallazzjonijiet fotovoltajċi tax-xemx u stallazzjonijiet ġodda ta’ enerġija mir-riħ li jibbenefikaw jew li diġà bbenefikaw minn kull appoġġ ieħor inkluż appoġġ fuq l-investiment kapitali inizjali; "stallazzjoni eliġibbli ta’ enerġija li tiġġedded " tfisser stallazzjoni fotovoltajka tax-xemx ġdida jew stallazzjoni ġdida ta’ enerġija mir-riħ b’kapaċità ta 1000 kWp jew aktar li tapplika għall-ewwel darba biex tingħata appoġġ finanzjarju wara proċess ta’ offerti kompetittiv, u teskludi stallazzjonijiet fotovoltajċi tax-xemx u stallazzjonijiet ġodda ta’ enerġija mir-riħ li jibbenefikaw jew li diġà bbenefikaw minn kull appoġġ ieħor inkluż appoġġ fuq l-investiment kapitali inizjali; "stallazzjoni fotovoltajka tax-xemx " tfisser sistema fotovoltajkatax-xemx li tiġġenera esklużivament l-elettriku mir-radjazzjoni solari u tikkonsisti fl-aċċessorji kollha inklużi: (a) sensiela jew sensiliet ta’ moduli fotovoltajċi li jiġbru u li jassorbu d-dawl tax-xemx għal konverżjoni f’elettriku; (b) inverter jew inverters; (ċ) bilanċ assoċjat ta’ komponenti tas-sistema, inkluża sistema ta’ fili, conduits, tqassim tal-elettriku (switchgear bilanċ assoċjat ta’ komponenti tas-sistema, inkluża sistema ta’ fili, conduits), tagħmir għall-protezzjoni, tagħmir anċillari u kull parti oħra mill-istallazzjoni li tkun neċessarja għall-produzzjoni u t-tqassim tal-elettriku sat-tagħmir tal-kejl provdut mill-operatur tas-sistema ta’ distribuzzjoni; "stallazzjoni fotovoltajka tax-xemx ġdida " tfisser stallazzjoni fotovoltajkatax-xemx li qatt ma nt użat għall-ġenerazzjoni tal-elettriku totalment jew parzjalment u li tkun istallata minn offerentrebbieħ wara l-konklużjoni ta’ proċess ta’ offerti kompetittiv; "stallazzjoni ġdida ta’ enerġija mir-riħ " tfisser stallazzjoni tal-enerġija mir-riħ li qatt ma nt użat għall-ġenerazzjoni tal-elettriku totalment jew parzjalment u li hija istallata minn offerentrebbieħ wara l-konklużjoni ta' proċess ta' offerti kompetittiv; "stallazzjoni ta’ enerġija mir-riħ " tfisser stallazzjoni li tikkonverti l-enerġija mir-riħ f’elettriku u li għandha tinkludi t-torri li fuqu il-turbina tar-riħ tkun mmuntata, ir-rotor u n-nacelle fejn jinsab t-tagħmir, inkluż il-ġeneratur, li jikkonverti l-enerġija mekkanika fir-rotor li jdur f’elettriku u kull tagħmir anċillari ieħor meħtieġ biex titqabbad mal-grilja; " tagħmir tal-kejl " tfisser il-meters tad-dawl provduti mill-operatur tas-sistema ta’ distribuzzjoni inklużi smart meters, kull transformer tal-vultaġġ u tal-kurrent u kull tagħmir assoċjat u sistema ta’ fili meħtieġa biex titkejjel il-kwantità ta’ elettriku provdut jew esportat. 3. Għan. (1) L-għan ta’ dawn ir-regolamenti huwa li jintroduċi l-proċess ta’ offerti kompetittiv bħala l-metodu li jiddetermina l-prezz fiss għal kull kWh li għandu jitħallas għall-elettriku ġġenerat u mibjugħ lill-operatur tas-sistema ta’ distribuzzjoni mill-istallazzjonijiet approvati tal-enerġija li tiġġedded u għalhekk biex jippromwovi u jappoġġja l-ġenerazzjoni tal-elettriku minn sorsi ta’ enerġija li jiġġeddu. Il-metodu u l-ammont ta’ appoġġ għall-istallazzjonijiet fotovoltajċi tax-xemx b’kapaċità ta’ kWp inqas mill-1000 kWp għandhom ikomplu jiġu ddeterminati b’mod amministrattiv. Għall-fini tal-kalkolu tal-limitu ta’ 1000 kWp, l-stallazzjonijiet ta’ enerġija li tiġġedded li jkollhom punt komuni ta’ konnessjoni mal-grilja tal-elettriku għandhom jitqiesu bħala stallazzjoni waħda. (2) Dawn ir-regolamenti għandhom japplikaw biss għall-enerġija li tiġġedded prodotta minn istallazzjonijiet ta’ enerġija li tiġġedded istallati f'Malta, f’Għawdex u l-gżejjer l-oħra tal-Arċipelagu Malti, inklużi l-ibħra territorjali tagħha. (3) Dawn ir-regolamenti ma għandhomx japplikaw għal impriżi f’diffikultà kif imfisser fil-Linji gwida dwar l-għajnuna mill-Istat għas-salvataġġ u r-ristrutturar ta’ impriżi mhux finanzjarji f’diffikultà (2014/C249/01). 4. Proċess ta’ offerti kompetittiv. Il-prezz għal kull kWh li għandu jitħallas għall-elettriku ġġenerat u mibjugħ lill-operatur tas-sistema ta’ distribuzzjoni mill-istallazzjoni eliġibbli ta’ enerġija li tiġġedded għandu jiġi ddeterminat permezz ta’ proċess ta’ offerti kompetittiv: Iżda kull għotja u, jew il-ħlas ta’ kull ammont lil impriża li tkun ibbenefikat minn għajnuna illegali preċedenti ddikjarata bħala inkompatibbli b’Deċiżjoni tal-Kummissjoni Ewropea għandhom ikunu sospiżisa meta dik l-impriża tkun irrimborsat l-ammont totali ta’ għajnuna illegali u inkompatibbli u l-interess ta’ rkupru korrispondenti. 5. Determinazzjoni tal-prezz ta’ offerta mogħti għal kull kWh. (1) Il-prezz ta’ offerta mogħti għal kull kWh li jirriżulta wara proċess ta’ offerti kompetittiv għandu jitħallas f’kull sena kalendarja sa ammont limitat ta’ unitajiet ta’ elettriku ġġenerat u mibjugħ lill-operatur tas-sistema ta’ distribuzzjoni u pagabbli għall-perjodu garantit. (2) Il-prezz ta’ offerta mogħti għal kull kWh għandu jiġi ddeterminat bil-pay-as-bid b’tali mod li l-offerenti rebbieħa għandhom jitħallsu, għall-elettriku ġġenerat u mibjugħ lill-operatur tas-sistema tad-distribuzzjoni minn stallazzjoni approvata ta’ enerġija li tiġġedded, il-prezz ta’ offerta mogħti għal kull kWh kif imsemmi fl-offerta attwali tagħhom. (3) L-offerent għandu jissottometti l-prezz offrut għal kull kWh għal kull stallazzjoni eliġibbli ta’ enerġija li tiġġedded kif meħtieġ fil-proċess ta' offerti kompetittiv. (4) Il-prezz ta’ offerta mogħti għal kull kWh għandu jkun applikabbli għal offerent rebbieħ biss u fir-rigward tal-istallazzjoni ta’ enerġija li tiġġedded kif deskritta fl-offerta inkluż il-kapaċità preżentata fl-offerta f’kWp, bħala parti mill-proċess ta’ offerti kompetittiv biss. Il-kapaċità assoċjata mal-prezz ta’ offerta għandha titqies li tkun ugwali għal: kWp offerti load sħiħ akWpoffertixsigħat ta’ 1600 (5) Bla ħsara għas-subregolament (4), il-pussess ta’ stallazzjoni approvata ta’ enerġija li tiġġedded magħżula skont proċess ta’ offerti kompetittiv jista’ jiġi trasferit lil xi parti terza u dan soġġett għal lil-parti terza tikseb il-permessi, l-awtorizzazzjonijiet u l-liċenzji meħtieġa, kif jista jkun applikabbli. (6) Il-prezz ta’ offerta mogħti għal kull kWh fir-rigward ta’ stallazzjoni approvata ta’ enerġija li tiġġedded għandu jkun pagabbli għan-numru attwali ta’ unitajiet tal-elettriku ġġenerati minn dik l-istallazzjoni u mibjugħa lill-operatur tas-sistema ta’ distribuzzjoni, sal-limitu annwali kkalkolat bħal kWp offertixsigħat ta’ load sħiħa: Iżda n-numru ta’ sigħat ta’ load sħiħa preżunti fil-każ ta’ stallazzjoni fotovoltajkatax-xemx għandu jkun ugwali għal 1600 siegħa: Iżda wkoll fil-każ ta’ bixriet oħra ta’ stallazzjonijiet tal-enerġija li tiġġedded, bħall-enerġija mir-riħ, in-numru ta’ sigħat ta’ loadsħiħa li għandu jiddetermina l-limitu annwali għall-ħlas tal-prezz mogħti għal kull kWh, għandu jiġi speċifikat fit-termini u l-kondizzjonijiet applikabbli fil-proċess rilevanti ta’ offerti kompetittiv. (7) Kull unità ġġenerata iktar mill-ammonti kkalkulat skont is-sub regolament (6), f’kull sena kalendarja għandhom jinxtraw mill-operatur tas-sistema ta’ distribuzzjoni u mħall sa s-sostitut tal-prezz tas-suq għal kull kWh biss, mingħajr il-pagament tal-premium. (8) L-offerent rebbieħi ma għandux ikun intitolat għal xi garanziji ta’ oriġini negozjabbli jew ta’ ċertifikati negozjabbli oħra għall-elettriku mibjugħ lill-operatur tas-sistema ta’ distribuzzjoni. (9) Bla ħsara għas-subregolamenti), stallazzjoni approvata ta’ enerġija li tiġġedded tista’ tiġi rijallokata għal sit alternattiv jekk jinkisbu l-permessi, l-awtorizzazzjonijiet u l-liċenzi meħtieġa, kif jista’ jkun applikabbli, u suġġett għal kundizzjonijiet imniżżla fil-proċedura tal-offerti kompetittiv. 6. Limitu tal-prezzijiet għal kull kWh sottomessi mill-offerenti. (1) Il-proċess ta’ offerti kompetittiv għandu jinkludi limitu stabbilit b’mod amministrattiv fuq il-prezz massimu ta’ offerta għal kull kWh li l-offerenti jistgħu joffru. Il-limitu jista’ jikkonsisti f’prezz massimu ta’ offerta għal kull kWh applikabbli għall-offerti kollha jew f’limiti differenti għall-kategoriji differenti. (2) Il-prezzijiet ta’ offerta għal kull kWh għandhom jiġu sottomessi fi stadji ta’ €0.005/kW huma għandhomx jaqbżu l-limitu massimu msemmi fis-sub regolament (1). 7. Validità tal-prezz offrut għal kull kWh. (1) L-istallazzjonijiet approvati ta’ enerġija li tiġġedded għandhom jiġu kkummissjonati u applikazzjoni biex tiġi konnessastallazzjoni mas-sistema ta’ distribuzzjoni tkun ġiet ppreżentata lill-operatur tas-sistema ta’ distribuzzjoni, fi żmien tmintax-il (18) xahar li għandhom jiġu magħduda mid-data tal-ittra tal-għoti maħruġa mill-Awtorità Kontraenti lill-offerent rebbieħ li jiżguraw l-eliġibbiltà tal-prezz ta’ offerta mogħti għal kull kWh. (2) Jekk l-offerent rebbieħ jonqos li jikkonforma mas-sub regolament (1), iż-żmien biex jikkummissjona u japplika biex l-istallazzjoni approvata ta’ enerġija li tiġġedded tiġi konnessama s-sistema ta’ distribuzzjoni kif meħtieġ mis-sub regolament (1) jista’ jiġi estiż għal żmien ta’ sitt xhur darba biss permezz ta’ talba bil-miktub lill-Awtorità Kontraenti u magħmula fil-format meħtieġ mill-Awtorità Kontraenti: Iżda l-prezz li għandu jitħallas lill-offerentrebbieħ għall-elettriku ġġenerat u mibjugħ lill-operatur tas-sistema ta’ distribuzzjoni minn dik l-istallazzjoni approvata ta’ enerġija li tiġġedded partikolari għandu jkun ekwivalenti għall-prezz tal-offerta mogħti għal kull kWh, b’€ 0.005/kWh inqas għall-elettriku kollu ġġenerat u mibjugħ lill-operatur tas-sistema ta’ distribuzzjoni sal-ammont stabbilit fir-regolament 5(6) għall-perjodu garantit. (3) Iż-żmien meħtieġ għall-offerentrebbieħ biex jikseb l-awtorizzazzjonijiet, il-liċenzi u l-permessi neċessarji, kif applikabbli, ma jissospendix id-dekors tal-perjodu ta’ żmien stipulat fis-sub regolament (1) u fis-sub regolament (2) billi dan ikun iż-żmien massimu li fih l-istallazzjoni approvata ta’ enerġija li tiġġedded għandha tkun ikkummissjonata u talba għall-konnessjoni tal-istallazzjoni mas-sistema tad-distribuzzjoni tkun ġiet sottomessa lill-operatur tas-sistema ta’ distribuzzjoni, biex l-għotja skont il-proċess ta’ offerti kompetittiv jibqa’ validu. In-nuqqas ta’ tħaris mas-sub regolament (1), u s-subregolament (2) (meta tkun saret applikazzjoni għal estensjoni), għandu jwassal għall-irtirar awtomatiku tal-għotja u u ċ-ċedola tal-prestazzjoni għandha tissarraf. 8. Pubblikazzjoni tat-tnedija ta’ proċess ta’ offerti u kapaċità massima f’kWp. It-tnedija ta’ kull proċess ta’ offerti kompetittiv, kif ukoll il-kapaċità massima f’kWp għal kull proċess ta’ offerti kompetittiv kif determinat mill-Ministru, għandu jiġi avżat pubblikament permezz ta’ Notifikazzjoni tal-Gvern ippublikata fil-Gazzetta. 9. Proċess. (1) Il-proċess għandu jitwettaq permezz ta’ proċess ta’ offerti kompetittiv: Iżda l-proċess ta’ offerti kompetittiv għandu jkun konformi mar-regoli fundamentali u mal-prinċipji tat-Trattat dwar il-Funzjonament tal-Unjoni Ewropea għar-rigward tal-ugwaljanza, it-trasparenza, il-proporzjonalità u l-projbizzjoni tad-diskriminazzjoni minħabba n-nazzjonalità u l-Linji Gwida dwar l-għajnuna mill-Istat għall-protezzjoni ambjentali u l-enerġija 2014-2020 tal-Kummissjoni Ewropea. (2) L-istedina għall-offerti għandha tinkludi wkoll it-termini u l-kondizzjonijiet li għandhom jikkostitwixxu parti integrali tal-kuntratt mal-offerent rebbieħ. Il-format ta’ kuntratt li għandu jseħħ għandu jkun speċifikat wkoll fl-istedina għall-offerti. 10. Ċedola tal-prestazzjoni. (1) L-offerentrebbieħ għandu jkun meħtieġ li jipprovdi ċedola tal-prestazzjoni li tinħareġ favur l-Awtorità Kontraenti fi żmien ġimgħa mid-data tal-ittra tal-għotja. Il-valur taċ-ċedola tal-prestazzjoni għandu jkun inkluż fl-istedina għall-proċess ta’ offerti kompetittiv rilevanti. (2) Bla ħsara għat-termini u l-kundizzjonijiet applikabbli għall-proċess ta’ offerti kompetittiv rilevanti, iċ-ċedola tal-prestazzjoni għandha tintilef mill-offerent, interalia, jekk l-offerent jonqos milli jissodisfa l-kondizzjonijiet tar-regolament 7. (3) Fil-każ meta l-kapaċità tal-istallazzjoni approvata ta’ enerġija li tiġġedded kif istallata u konnessa mal-grilja tkun inqas mill-kapaċità allokata matul il-proċess ta’ offerti, l-irtirar miċ-ċedola ta’ prestazzjoni għandu jkun skont it-termini u l-kundizzjonijiet stabbiliti għal dak il-għan fil-proċess tal-offerti kompetittivi rilevanti. 11. Metodu tal-għoti tal-offerti. Offerti li huma meqjusa konformi amministrattivament għandhom ikunu kklassifikati skont il-prezz ta’ offerta għal kull kWh bill-prezz ta’ offerta għal kull kWh l-aktar baxx jingħata l-ewwel preferenza. Il-prezz ta’ offerta għal kull kW h u l-kapaċità f’kWp eliġibbli korrispondenti mal-istallazzjoni ta’ enerġija li tiġġedded għandhom jintgħażlu skont il-proċess ta’ offerti kompetittiv, li jibdew mill-offerta l-aktar baxxa offruta u sakemm il-kWp disponibbli għall-allokazzjoni fil-proċess ta’ offerti kompetittiv partikolari ma tiġix maqbuża. 12. Ħruġ tal-ittra tal-għoti. L-ittra tal-għoti lill-offerent li jintgħażel għandha tinkludi, iżda ma tkunx limitata għal, dan li ġej: (a) dettalji tal-offerent; (b) il-prezz ta’ offerta mogħti għal kull kWh; (ċ) il-kapaċità f’kW u l-limitu dwar l-unitajiet tal-elettriku li għalih il-prezz ta’ offerta għal kull kWh jista’ jitħallas f’kull sena kalendarja għall-perjodu garantit. 13. L-awtorità kontraenti għandha tippubblika fuq il-websajt tagħha r-riżultati ta’ kull proċess tal-offerti kompetittiv, inkluż il-prezz offrut mogħti għal kull kWh lil kull offerentrebbieħ għal kull istallazzjoni approvata ta’ enerġija li tiġġedded u l-kapaċità korrispondenti f’kWp, kif stabbilit fil-proċess ta’ offerti kompetittiv. 14. Konnessjoni u ħtiġiet tas-sigurtà. L.S.545.01 L-offerentrebbieħ għandu jħallas l-ispejjeż ta’ konnessjoni ta’ stallazzjoni approvata ta’ enerġija li tiġġedded sal-eqreb punt xieraq ta’ konnessjoni mas-sistema ta’ distribuzzjoni. L-ispejjeż għall-konnessjoni mas-sistema tad-distribuzzjoni għandhom jiġu iddeterminat mill-operatur tas-sistema ta’ distribuzzjoni skont ir-Regolamenti fuq il-Provvista tal-Elettriku. 15. Permessi. (1) L-ittra tal-għotja maħruġa lill-offerentrebbieħ bħala riżultat tal-proċess ta’ offerti kompetittiv għandha tagħti biss lil dak l-offerentrebbieħ id-dritt li jitħallas il-prezz għal kull kW hum’għandhiex tkun, u lanqas m’għandha titqies li tagħti jew tikkostitwixxi, awtorizzazzjoni awtomatika għall-bini ta’ stallazzjoni approvata ta’ enerġija li tiġġedded jew li tagħti xi dritt għall-ħruġ ta’ xi awtorizzazzjoni, liċenza jew permess li jistgħu jkunu meħtie[a. L-offerentrebbieħ għandu jkun responsabbli sabiex jikseb il-permessi rilevanti, l-awtorizzazzjonijiet u l-liċenzi skont l-iskadenzi meħtieġa fir-regolament 7. L-offerentrebbieħ għandu jissottometti l-applikazzjonijiet għall-permessi, l-awtorizzazzjonijiet u l-liċenzi skont il-liġijiet u l-proċeduri applikabbli bil-ħsieb li jinkisbu dawk il-permessi, l-awtorizzazzjonijiet u l-liċenzi. Kull spiża relatata mal-kisba tal-permessi, l-awtorizzazzjonijiet u il-liċenzi meħtieġa għandha tkun fuq l-offerentrebbieħ. (2) Il-ħruġ tal-ittra tal-għotja ma għandhiex tagħti lill-offerent rebbieħxi dritt għad-danni jew kumpens jekk xi wieħed mill-permessi, l-awtorizzazzjonijiet u l-liċenzi meħtieġa ma jinħarġux għal xi raġuni. Iċ-ċedola tal-prestazzjoni għandha titħallas favur l-Awtorità Kontraenti f’każijiet bħal dawn. 16. Ħlas tal-prezz ta’ offerta mogħti għal kull kWh. (1) Il-prezz ta’ offerta mogħti għal kull kWh għandu jsir applikabbli mid-data tal-istallazzjoni tat-tagħmir tal-kejl mill-operatur tas-sistema tad-distribuzzjoni u għandu jkompli jkun applikabbli għat-tul tal-perjodu garantit. (2) Il-ħlas tal-prezz ta’ offerta mogħti għal kull kWh għandu jkun ibbażat fuq qari reali tal-meter miksub mit-tagħmir tal-kejl imsemmi fis-sub regolament (1) u limitat għal kWp massimu u l-unitajiet tal-elettriku skont l-ittra ta’ għotja. 17. Frekwenza tal-proċess ta’ offerti kompetittiv. Il-proċess ta’ offerti kompetittiv għall-għoti ta’ appoġġ għall-istallazzjonijiet eliġibbli tal-enerġija li tiġġedded b’kapaċità ta’ 1000 kWp jew aktar għandhom ikunu mnedija bħala minimu fuq bażi annwali għal tali kapaċità kif stabbilit fil-proċess ta’ offerti kompetittiv rilevanti. 18. Bla ħsara għall-ġeneralità ta’ dak li ntqal qabel, it-termini u l-kondizzjonijiet ta’ proċess ta’ offerti kompetittiv magħmula pubbliċi u ppublikati fil-Gazzetta, u applikabbli għall-istallazzjonijiet tar-riħ għandhom jeħtieġu bħala prerekwiżit f’kull proċess ta’ offerti kompetittiv bħal dan il-ħruġ ta’ Permess ta’ Żvilupp applikabbli kif jista’ jkun meħtieġ mil-li [i. 19. Appelli. L.S.174.04 Il-Bord ta’ Reviżjoni dwar Kuntratti Pubbliċi stabbilit bir-regolament 80 tar-Regolamenti dwar Il-Kuntratti Pubbliċi għandu jkollu ġurisdizzjoni biex jisma’ u jiddeċiedi l-ilmenti mressqa minn kull persuna li jkollha jew kellha interess fil-proċess ta’ offerti kompetittiv magħmul taħt dawn ir-regolamenti u skont il-proċeduri stabbiliti f’dawk ir-regolamenti.